נינה ווינר

נינה ווינר (אבידר; נולדה ב-4 ביוני 1933) היא מייסדת שותפה של אייסף – הקרן הבינלאומית לחינוך ויו"ר הכבוד של הקרן. כלת פרס ישראל למפעל חיים לשנת תשפ"ה (2025), על תרומה מיוחדת לחברה ולמדינה.
ממוזער|250px|ווינר לצד משה כחלון ומירב בן ארי

 ביוגרפיה 
ווינר נולדה באלכסנדריה שבמצרים. אמה היא יונה פאפו אבידר, בתו של המנהל הראשון של יקבי ראשון לציון, אשר נולדה בשנת 1896 בראשון לציון ונפטרה בגיל 101. אביה של ווינר הוא ראובן אבידר (פרלמוטר), אשר נולד באוקראינה ועלה לארץ ישראל עם אביו כמה שנים לאחר המהפכה הרוסית. הוריה נפגשו והתחתנו בתל אביב בשנת 1926 ועברו להתגורר באלכסנדריה, שם נולדו נינה ואחותה רותי. בית המשפחה היה מוקד חברתי לאנשים בעלי זיקה ציונית חזקה, מחוברים לשליחות ופעילות של התנועה הציונית טרם קום המדינה. בשנת 1949, עם קום המדינה, והחרפת רדיפות השלטון המצרי את הקהילה היהודית, ולאחר שאביה נשלח לשנה במחנה מעצר, שבה המשפחה לישראל. אביה הפך לשליח של הבונדס ובעקבות עבודתו נדדה המשפחה לברזיל, ארגנטינה, אורוגוואי וצרפת.

שמאל|ממוזער|250px|הענקת תואר דוקטור לשם כבוד מהטכניון לווינר
ווינר למדה פסיכולוגיה אצל ז'אן פיאז'ה באוניברסיטת ז'נבה וקיבלה תואר שני בייעוץ מקצועי מאוניברסיטת קולומביה (TC). במהלך תקופת לימודיה בשנות החמישים עבדה כפסיכולוגית חינוכית עם ראובן פוירשטיין במחנות המעבר של עליית הנוער בישראל ובצרפת. במסגרת העבודה הזאת זיהתה ווינר את הפערים הגדולים בהון התרבותי וחוסר המוכנות לחברה הישראלית של ילדי העולים החדשים לעומת ה"צברים".

בהמשך עברה ווינר לארצות הברית, נישאה לוולטר ווינר והמשיכה את פעילותה למען ישראל במסדרונות האומות המאוחדות כחברה במשלחת ויצו. בשנת 1977 פנתה אל הבנקאי והנדבן אדמונד ספרא ורעייתו לילי ספרא בהצעה ליזום את אייסף – הקרן הבינלאומית לחינוך. מאז ועד היום העמידה הקרן אלפי בוגרים ושורת חוקרים, רופאים, אנשי משפט, רוח ועסקים מהפריפריה הגאוגרפית והחברתית בישראל, ונשארה מחויבת לצמצום פערים באמצעות השכלה גבוהה.
ממוזער|250px|הענקת מלגות הצטיינות על שם שופט בית המשפט העליון אדמונד לוי
בדצמבר 2017, לאחר ארבעים שנה כנשיאת קרן אייסף, קיבלה נינה ווינר את התואר יו"ר של כבוד (Chairwoman Emerita), וקרלוס בנעים מונה לתפקיד נשיא הקרן. ווינר ממשיכה לכהן כחברה פעילה במועצת הוועד המנהל של אייסף; כיו"ר ועדת יחסי הציבור שלה; וכחברה בוועדת התכנון שלה; האחראית על תוכנית העמיתים הבינלאומית של אייסף; ועל ארגון בוגרי הקרן.

בהוקרה על תרומתה הרבה של קרן אייסף לישראל, קיבלה ווינר פרסים ואותות הוקרה מיושב ראש הכנסת, מנשיאי האוניברסיטאות בישראל, הוועד היהודי-האמריקאי, ישיבה יוניברסיטי, הסמינר התאולוגי היהודי, האוניברסיטה העברית בירושלים, אוניברסיטת בר-אילן, אוניברסיטת חיפה, המרכז הבינתחומי הרצליה, דוקטורט לשם כבוד מהטכניון ואות מיוחד מבוגרי הקרן, חברי הכנסת יוסי יונה ומירב בן-ארי.

בשנת 2023 נבחרה להדליק משואה בטקס הדלקת המשואות בהר הרצל לרגל חגיגת שנת ה-75 למדינת ישראל. בשנת 2025 הוענק לה פרס ישראל למפעל חיים - תרומה מיוחדת לחברה ולמדינה.

 לקריאה נוספת 
 נינה ווינר: מחלום למציאות, הוצאת מא"י, תשע"ז 2017.

 קישורים חיצוניים 


 Why I'm coming home to Israel , הג'רוזלם פוסט, 20 בנובמבר 2019
 , 6 באוקטובר 2018
 חיה גולדליסט-אייכלר, פילנתרופית ספרדייה דואגת לסטודנטים הנופלים בין הכיסאות, הג'רוזלם פוסט, 18 במאי 2015 

 הקשר הישראלי, רשת ב', 25 במאי 2014
 דניאל זירי, שוויון הזדמנויות, הג'רוזלם פוסט, 14 באפריל 2013 


הערות שוליים

קטגוריה:יזמות חברתיות ישראליות
קטגוריה:יזמים חברתיים ישראלים
קטגוריה:נדבניות ישראליות
קטגוריה:נדבנים ישראלים
קטגוריה:פסיכולוגיות חינוכיות ישראליות
קטגוריה:פסיכולוגים חינוכיים ישראלים
קטגוריה:משיאי משואה ביום העצמאות: 2023
קטגוריה:זוכות פרס ישראל על תרומה מיוחדת לחברה ולמדינה
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס ישראל לשנת 2025
קטגוריה:בוגרות אוניברסיטת ז'נבה
קטגוריה:בוגרי אוניברסיטת ז'נבה
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:מקבלות תואר דוקטור לשם כבוד מהטכניון
קטגוריה:מקבלי תואר דוקטור לשם כבוד מהטכניון
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:ישראליות שנולדו ב-1933
קטגוריה:ישראלים שנולדו ב-1933